### Resume

Valg af medlemmer til Valgbestyrelsen ved folketingsvalg, folkeafstemninger og ved valg til Europa-Parlamentet og deres stedfortrædere, samt valg af næstformand for Valgbestyrelsen

### Sagsfremstilling

Valgbestyrelsen tilvejebringer stemmesedler og opslag, og forestår den endelige opgørelse af afstemningen i opstillingskredsen (fintælling). Valgbestyrelsen træffer desuden beslutning om andre praktiske forhold, der knytter sig til afvikling af et valg.

I kommuner, der omfatter flere opstillingskredse, vælges én valgbestyrelse på fem medlemmer, der er fælles for alle opstillingskredse i kommunen. Vejle Kommune omfatter to opstillingskredse: [adresse] og [adresse]. De fem medlemmer vælges af og blandt Byrådets medlemmer ved forholdtalsvalg. Borgmesteren er formand for Valgbestyrelsen. Der udpeges tillige en stedfortræder for de valgte medlemmer. Byrådet vælger dernæst en næstformand blandt Valgbestyrelsens medlemmer.

Ingen, der er opstillet som kandidat i opstillingskredsen til folketingsvalget eller som kandidat til Europa-Parlamentsvalget, kan vælges som medlem eller stedfortræder til valgbestyrelsen.

Ved folketingsvalg skal valgbestyrelsen være valgt senest, når valget er udskrevet, ved folkeafstemninger senest når dagen for folkeafstemningen er fastsat, og ved valg af danske medlemmer til Europa-Parlamentet senest 4 uger før valgdagen.

Der henvises til reglerne om valgbestyrelsen og dens opgaver i lov om valg til Folketinget, som også finder anvendelse ved folkeafstemninger, og lov om valg af danske medlemmer til Europa-Parlamentet, og til § 24, stk. 1, og stk. 3, i lov om kommunernes styrelse.

### Historik

På byrådets konstituerende møde den 6.12.2021 valgte byrådet følgende til Valgbestyrelsen Folketing, EU-Parlament og Folkeafstemninger og disses stedfortrædere:

Otto Overgaard / (Jimmy Kjeldsen)

Boe Lauritsen (Erna Henriksen)

Natasha Steffensen / (Nora Svendsen)

Hannah Kristiansen / (Olivia Holm)

Der mangler dog fortsat valg af et medlem samt dennes stedfortræder, samt valg af næstformand.

### Borgmesteren indstiller,

|  |  |
| --- | --- |
| at | byrådet vælger yderligere et medlem til valgbestyrelsen samt dennes stedfortræder, og |
| at | byrådet vælger en næstformand blandt valgbestyrelsens medlemmer. |

### Beslutning

Byrådet valgte Torben Dahl til Valgbestyrelsen og som dennes stedfortræder Karl Clausen.

Som næstformand for valgbestyrelsen valgtes Mark Frederiksen.

Fraværende Lucas Bech.

Fraværende Rebecca Gregersen. I stedet mødte Ludvig Bach